Σεβαστή Καλλισπέρη

Η Σεβαστή Καλλισπέρη (1858-1953) ήταν Ελληνίδα λόγια του 19ου και 20ού αιώνα.
Βιογραφικά στοιχεία
Γεννήθηκε το 1858 στην Αθήνα. Γονείς της ήταν οι Νικόλαος και Μαριγώ Καλησπέρη. Ο πατέρας της, Καλύμνιος που έλαβε μέρος στην Επανάσταση του 1821, μετά την επανάσταση είχε υπηρετήσει επιθεωρητής Δημοτικών σχολείων  στη Σάμου (1830), δικαστής στην Αθήνα (1844) και νομάρχης Μεσσηνίας (1855).Απομνημονεύματα και υποθήκαι εις την εκπαίδευσιν και την μετανάστευσιν προς την Βουλήν των Ελλήνων. Σεβαστή Καλλισπέρη, Αθήνα: Τύποις «Καλλιτεχνικής Επιθεωρήσεως», 1911, σελ. 103-106

Τελείωσε τη Σχολή Χιλλ και στη συνέχεια, παρά τις προσπάθειές της δεν έγινε δεκτή στο Πανεπιστήμιο των Αθηνών, δεδομένου ότι αυτό απέρριπτε τις αιτήσεις μαθητριών (η πρώτη φοιτήτρια, η Ιωάννα Στεφανόπολι έγινε δεκτή πέντε χρόνια αργότερα το 1890). Το 1885 άρχισε τις σπουδές της στη Φιλοσοφική Σχολή του πανεπιστημίου της Σορβόνης ως τακτική φοιτήτρια.«Ελληνίς τακτική φοιτήτρια της Σορβόνης», Εφημερίς των Κυριών, αρ. φύλ. 48, 7 Φεβρουαρίου 1888. Έλαβε το πτυχίο της το 1891.«Ελληνίς προλύτις της φιλολογίας», Εφημερίς των Κυριών, αρ. φύλ. 221, 11 Αυγούστου 1891. Επέστρεψε στην Ελλάδα και διορίστηκε δασκάλα των γαλλικών στο Αρσάκειο. Παραιτήθηκε μετά από λίγο διάστημα και διορίστηκε πρώτη επόπτρια των Δημοτικών Σχολείων, θέση που ιδρύθηκε ειδικά για αυτή. Εισήγαγε πολλές καινοτομίες στην ελληνική παιδεία, που ωφέλησαν ευεργετικά την ανάπτυξη των Ελληνοπαίδων. 

Ίδρυσε σε διάφορες πόλεις της Ελλάδας τις «Εταιρείες Κυριών» και τα «Εργαστήρια», εισήγαγε τις σχολικές ποδιές και την σηροτροφία στα δημοτικά σχολεία.

 Παραπομπές 

Πηγές
 Σεβαστή Καλλισπέρη - βιογραφικά στοιχεία από το Ινστιτούτο Νεοελληνικών Ερευνών

 Μαριάνθη Μπέλλα, «Σεβαστή Καλλισπέρη», Κριτική Παιδαγωγική, Σεπτέμβριος 2014.

Εξωτερικοί σύνδεσμοι




Κατηγορία:Έλληνες λόγιοι του 19ου αιώνα
Κατηγορία:Έλληνες παιδαγωγοί